“เงินเยน” ทรุดเฉียด 150 เยนต่อดอลลาร์ หวั่น BOJ ตรึงดอกเบี้ยสวนเฟด
“เงินเยน” ทรุดเฉียด 150 เยนต่อดอลลาร์ นักลงทุนเทขายเงินเยน หวั่นธนาคารกลางญี่ปุ่นตรึงดอกเบี้ยต่อ ส่วนเฟดจ่อขึ้นดอกเบี้ยคุมเงินเฟ้อ
“เงินเยน” ทรุดเฉียด 150 เยนต่อดอลลาร์ นักลงทุนเทขายเงินเยน หวั่นธนาคารกลางญี่ปุ่นตรึงดอกเบี้ยต่อ ส่วนเฟดจ่อขึ้นดอกเบี้ยคุมเงินเฟ้อ
20 ต.ค. 2565

ผู้สื่อข่าวรายงานว่า ตามเวลาท้องถิ่นญี่ปุ่น ค่าเงินเยนอยู่ที่ระดับ 149.95 เยน คาดเกิดจากนักลงทุนเทขายเงินเยนเนื่องจากเชื่อว่า ธนาคารกลางญี่ปุ่น (BOJ) จะยังคงดำเนินนโยบายการเงินแบบผ่อนคลายพิเศษต่อไป ซึ่งจะทำให้ส่วนต่างอัตราดอกเบี้ยระหว่างสหรัฐกับญี่ปุ่นกว้างขึ้นอีก
โดยสกุลเงินดอลลาร์สหรัฐแข็งค่าสู่ระดับ 149.95 เยน เนื่องจากอัตราผลตอบแทนพันธบัตรอายุ 10 ปีของรัฐบาลสหรัฐปรับตัวขึ้นสู่ระดับสูงสุดในรอบกว่า 14 ปี สะท้อนมุมมองของตลาดที่เชื่อว่า ธนาคารกลางสหรัฐ (เฟด) จะยังคงคุมเข้มนโยบายการเงินต่อไป
ขณะเดียวกันกระทรวงการคลังญี่ปุ่นเปิดเผยในวันนี้ (20 ต.ค.) ว่า ญี่ปุ่นมียอดขาดดุลการค้า 2.09 ล้านล้านเยน (1.394 หมื่นล้านดอลลาร์) ในเดือนก.ย. ซึ่งเป็นการเกินดุลติดต่อกันเป็นเดือนที่ 14 เนื่องจากต้นทุนการนำเข้าพุ่งขึ้นอย่างต่อเนื่อง อันเป็นผลมาจากการอ่อนค่าของเงินเยน